DON FRANE BULlC I GLAGOLJICA 

Slavko Kovačić 


Glagoljanje je u bogoslužju u nekim od pamtivijeka glagoljaškim župa¬ 
ma po Dalmaciji do g. 1846, u kojoj je don Frane Bulić ugledao svjetlo 
dana, već bilo prepustilo mjesto latiinanju. To se sve češće počelo doga¬ 
đati i u župama splitsko-makarske biskupije. Ovisilo je o svećeniku koji 
je dolazio za župnika ilii kapelana u pojedino mjesto. Ako je on htio 
glagoljati, mogao je za to dobiti dopuštenje. Međutim, novi svećenici, 
koji su učili talijanske a latinske škole od prvog razreda osnovne pa 
kroz dijelu gimnaziju i bogosloviju, a hrvatski i staroslavenski imali 
sajmo kao jedan od predmeta u nekolliko prvih godina bogoslovije, misu 
su služili latiinsiklim jezikom, tpa i u do tada glagoljaškim župama. Tako 
su poslije smrti vranjiičko-solinslkog župnika don Mate Bancuna, starog 
glagoljaša (umro g. 1840). njegovi masljedniai: don Pavao Britvić-Batiina. 
don Luka Vušković, don Ante Katić i don Pavao Diana tijekom daljnjih 
najmanje četiri, desetljeća u toj od starine glagoljaškoj župi latinali 
(narod li pjevači su i dalje odgovarali i pjevali ina hrvatskom iz tzv. 
šćaveta). 1 Prema tome/ don Frane Bulić u vrijeme svog djetinjstva i 
mladosti u zavičajnoj crkvi sv. Martina nije slušao čisto glagoljašku 
• 

1 Don Pavao Britvić-Batina bio je župnik od g. 1840. do 1941 đon Luka Vuš¬ 
ković od g. 1842. do smrti g. 1857, don Anton Katić dd g'T ! TS57. fld 1860, don 
Pavao Dijana od g. 1861. do 1883. (usp. šematizme splitsko-makarske biskupije 
za godine od 1841. do 1884). U popisu župa splitsko-makarske biskupije u ko¬ 
jima se je g. 1857. glagoljalo nema Vranjica (usp. Luka JELIĆ, Fontes histo¬ 
rici liturgiae Glagolito-Romanae a saec. XIV usque ad saec. XIX, Krk, 1906, 
saec. XIX nr. 59 str. 53). Na službeni upit Biskupskog ordinarijata o upotrebi 
staroslavenskog i hrvatskog jezika u bogoslužju dugogodišnji vranjičko-solin- 
ski župnik don Pavao Dijana 15. X. 1879. odgovara: »In questa parocchia giu- 
sta [in]veterata cosuetudine la Messa che dallo scrivente si celebra in l[ati- 
no ] per intero viene cantata in llingua] slava, vale a dire nella lin[gua ] com- 
presa e parlata da questa popolazione.« U svim je ostalim obredima, dodaje, 
»lingua slava« (Nadbiskupski arhiv Split, dalje NAS, S-M Poz. 102 b. god. 
1879. odgovori svećenika splitskog dekanata). 

misu, osim možda ponekad, kad bi u župu slučajno naišao koji glagoljaš 
i za vrijeme svojih jesenskih praznika g. 1855. (Te je godine u župi bio 
kapelan glagoljaš don Ivan Vulić). 2 

Gotovo da nema prikaza o Bulćevu životu, pa ni najkraćeg, a da u 
njemu ne bude koja rečenica o njegovim'školovanju u Prtiku, u tamoš- / 
njem »glagoljaškom« sjemeništu. Radi se o donekle razumljivoj zabuni 
Preko je došlo na glas po glagoljaškom sjemeništu koje je tu djelovalo 
sedamdesetak godina, od 1750. do 1821., kad je odlukom austrijskih vlasti 
bilo zauvijek ukinuto. 3 * Ono je kroz to vrijeme odgojilo na stotine čistili 
glagoljaša/* Međutim, sjemenište koje je na istom mjestu proradilo u 
siječnju g. 1854. nešto je posve drugo. Biskup je želio opet otvoriti 
glagoljaško, alii to vlasti nisu dopustile. Nije mu preostalo drugo nego 
osnovati zavod s dobrom osnovnom školom za đake sa sela u kojima 
takvih škola tada nije bilo., da bi. oni poslije mogli nastaviti školovanje 
u državnoj gimnaziji u Splitu kao splitski sjemeništarci. 5 * Ta se je nova 
škola s’užbeno zvala: »Scuola elementare maggiore presso ii Collegio 
di Prilio in Almissa« (Viša osnovna škola pri zavodu Priko u Omišu). U 
nju je don Frane upisan 31. Siječnja 1954, u svojoj osmoj godini života. 

U popisu predmeta što su ih ti đaci učili u prvom razredu na pirvorn 
je mjestu talijanski jezik, a tek onda hrvatski (za oba jezika: poznavanje 
slova, sricanje i slogova«je, čitanje), pa računanje napamet i najposlije 
lijepo pisanje. 0 Zacijelo je nastavni jezik iz početka bio hrvatski, jer ti "7 
dječaci sa sela drugog nisu razumjeli. Pcoaitć, opisujući don Franino )' 
školovanje u Prliku, kaže: »Naukovni jcziik bijaše talijanski, a da.ga đaci 
nauče, bijaše im zabranjeno govoriti hrvatski«. 7 Ako to ne stoji za đake 
prvog razreda, pa vjerojatno ni ostalih razreda osnovne škole, bez sum¬ 
nje vrijedi za one priičke đake ikoji nakon završetka te škole misu odmah 


2 U pregledu župa i svećenika splitsko-makarske biskupije za godinu 1855. za 
Vulića stoji da je »di istituzione illirica«, što znači glagoljaš, a za Vuškovića 
»di istituzione latina« (Usp. NAS, S-M. Poz. Stati e tabelle, god. 1855). Pje¬ 
vači su i na latinskoj misi svoju dionicu pjevali hrvatski. Usp. riječi župnika 
Dijane navedene u bilj. 1. 

3 Usp. Ivan PIVČEVIČ, Sjemenište u Prijeku, Program C. K. Velike gimna¬ 
zije u Spljetu za šk. g. 1911/12, Spljet, 1912, str. 6—11. 

■* U splitskoj nadbiskupiji (bez makarske biskupije!) bila su g. 1803. 333 sve¬ 
ćenika glagoljaša, a samo 96 latinaša (usp. NAS, S. 94 popis svećenika g. 1803). 
Velika je većina tig glagoljaša školovana u Priku. 

5 Usp. PIVČEVIČ, nav. dj., str. 15—16. , ;h;i 

G Arhiv Nadbiskupskog sjemeništa u Splitu, br. inv. 76 »Sjemenište u Priku«, 
školski katalozi za šk. g. 1853/54.—1856/57. — školska je godina 1853/54. po¬ 
čela sa znatnim zakašnjenjem, ali je ipak s uspjehom dovršena. Neki su đaci 
u vrijeme upisa u siječnju g. 1854. već bili u 15. i 16. godini života, a većina 
između 8. i 12. godine. Upisalo ih s,e 49, i 

7 Bare POPARIČ, Don Frane Bulić, Hrvatska revija, 7 (1934), br. 10, str. 519. 
— Kad je Bezić početkom školske godine 1855/56. dobio za ekonoma i pomoć¬ 
nog učitelja don Josipa Ivasoviea, njemu je prepustio poučavanje u čitanju 
talijanskoga hrvatskog, lijepog pisanja i pisanja diktata, a sebi ostavio: vjero¬ 
nauk, osnove talijanske i hrvatske gramatike, osnove aritmetike, osnove njema¬ 
čkog jezika i »glagoljska i ćirilska slova« (usp. ANSjS, br. inv. 41 Spisi g. 
1855, br. 28). Daklepipali je svoje osnovce, među njima i đon Franu, nastojao 
naučiti glagoljicu i ćirilicu! 

na jesen g. 1857. prešli u splitsko sjemenište i splitsku gimnaziju, nego 
su u Priku nastavili pohađati privatnu nižu gimnaziju. S ovima je bio i 
Buliić. 7a 

Don Pranini odgojitelji i učitelji u Priku, najprije kroz osnovnu školu 
don Josip Bezić, izvrstan svećenik i pravi hrvatski rodoljub, 8 a zatim u 
nižoj gimnaziji Beziću slični don Andrija Matešan i doin Mate Benković 
(Bemkovtić član nekadašnje Pavlinovićeve đačke rodoljubne družine »Ne 
boj se!«) 9 , na žalost nisu mogli mijenjati važeće školjke zakone u Pokra- 
j jini Dalmaciji. Morali su svoje đake pripremiti za siplitsku gimnaziju u 
i kojoj je nastavni jezik bio talijanski. Važno je ovdje spomenuti i to, da 
I spomenuti don Franini odgojitelji i učitelji nisu u bogoslužju glagoljali. 10 
Don Mlihovil Pavlinović zacijelo je bio prvi dalmatinski svećenik koji 2 
je svršio latinske škole, bio ređen za latinski obred, pa već nakon neko¬ 
liko mjeseci, pred Božić g. 185.4, zatražio i početkom slijedeće godine ' 2 . 
dobio dopuštenje za glagoljanje. 11 Ostali nisu tako brzo slijedili njegov ' 
primjer, jer je teško bilo prijeći na čitanje zamršene glagoljice onomu 
tko na nju niije bio naviknut dugom i svakodnevnom upotrebom, pa 
• 

7tv Nove đake nisu primali sve dok prva skupina nije ljeti g. 1857. dovršila 
četvrti razred (njih 44!). Vjerojatno nove nisu primali ni slijedećih nekoliko 
godina, dok i oni svršeni osnovci iz g. 1857, koji nisu odmah prešli u splitsko 
sjemenište i splitsku gimnaziju, nisu ljeti g. 1861. u Priku dovršili i nižu gim¬ 
naziju (privatnu!). U svakom slučaju za šk. godine 1857/58.—1960/61. u saču¬ 
vanom arhivu nema nikakvih kataloga (đaci su razrede niže gimnazije učili 
privatno, pa nisu bili nužni katalozi!). Novi niz kataloga počinje šk. g. 1861/62. 

Bit će dobro ovdje navesti predmete koje je Bulić učio tijekom osnovne škole. 

Za prvi razred su .već navedeni prije. U drugom razredu: instruzione religiosa, « 
gramatica, leggere italiano, leggere illirico, aritmetica mentale, calligrafia; u 
III. razredu: istruzione religiosa, gramatica, scrivere sotto deltatura, leggere con 
osservazioni ortografiche italiano , idem illirico, aritmetica, calligrafia, lingua 
tedesca; u IV. razredu: istruzione religiosa, leggere italiano, leggere latino, 
gramatica, ortograjia, comporre, lingua illirica, lingua tedesca, aritmetica, calli¬ 
grafia (usp. školske kataloge u ANSjS, br. inv. 76 za odgovarajuće razrede). 

8 O njemu vidi: Slavko KOVAČIČ, Don Josip Bezić (1817 — 1893) čovjek i sve¬ 
ćenik kojega ne smijemo zaboraviti, Nada — vjerska smotra župe sv. Stje¬ 
pana Grohote, 5 (1983), 4—5, str. 24—34. 

9 Usp. Nikša STANČIĆ, Hrvatska nacionalna ideologija preporodnog pokreta 
u Dalmaciji (Mihovil Pavlinović i njegov krug do 1869.), Zagreb, 1980, str. 78. 

10 Prika nema u popisu župa i crkava splitsko-makarske biskupije u kojima 

se g. 1857. glagoljalo. Usp. JELIĆ, nav. mjesto, str. 55. y.\./ . 

11 Dopuštenje je zatražio 19. prosinca 1854. Ordinarijat mu je za traženo dopu¬ 
štenje postavio uvjet da od don Antona Roglića, župnika Dusine, dobije po¬ 
tvrdu o dobrom čitanju glagoljice i o poznavanju misnog obreda na starosla¬ 
venskom jeziku (NAS, S-M Spisi god. 1854. pod br. 2135). Don Miho je već 
5. siječnja 1855. dostavio Ordinarijatu traženu potvrdu. U popratnom dopisu 
napominje, da je on glagoljicu i staroslavenski jezik službeno učio u zadarskoj 
bogosloviji, pa je bilo suvišno postaviti takav uvjet, ali ipak je usprkos toli¬ 
kim poslovima i oštroj zimi požurio preko planine Biolsova u Dusinu na ispit. 

— Na to mu je Ordinarijat preko Vikarijata u Makarskoj dostavio 
dokumenat dopuštenja za glagoljanje uz napomenu, neka na odgova¬ 
rajući način gleda poučiti dječake, pa i odrasle, da mu znaju pomagati kod tihih 
i svečanih župskih službi (razumije se odgovarajući mu na staroslavenskom!), 
kako bi sve bilo na duhovnu izgradnju naroda i slavu Božju (NAS, S-M Spisi 
god. 1855. pod br. 32). Tada je don Miho bio upravitelj župe Drašnice u kojoj 
su prije toga služili franjevci i bogoslužje uvijek obavljali na latinskom. 

makar da ju je nekoć u bogosloviji bio dobro naučio. Dakle, Pniko u 
vrijeme don Franina školovanja ni po čemu nije bilo glagoljaško. Da 
je bilo ustati iz groba dugogodišnjim »meštrima« i »vladaocima« onog 
glagoljaškog Prika don Miji Božiću i don Petru Kružićeviću, pa čuti srica¬ 
nje dijelova talijanske i latansKe gramatike, čak razgovore i Srne na 
talijanskom, umjesto nekadašnjeg sricanja staroslavenskih padeža i gla¬ 
goljskih oblaka i govorenja naizust Kadčućeva hrvatskog ».bogoslovju 
dilorednog«, da im je ispod bogato razvedenih svodova staronrvatske 
crkvice sv. Petra bilo sad čuti latinsku musu ^umjesto njihove glagoljske, 
ne bi ni u čemu prepoznali svoj »šemenanj siovinski aliiti arvacki«. 
Međutim, nisu li ti inovi đacii usprkos prevlasti taiijanštdne i latinštine 
ondje ipaik osjećali tajnovit odjek nekadašnjeg glagoljaškog rasadišta, 
o kojem su im Bezić, Matešan i Benković bez sumnje s poštovanjem 
govorili, iako sami tada nisu nalazili izlaza iz službenog latinsko-taiij an- 
skog kulturnog ozračja. 113 Narodni je preporod u Dalmaciji pedesetih 
godina bio još u povojima. : 

Kako vidimo, don Frane je rastao na ruševinama glagoljice koju doduše 
još nisu bili prekrili debeli slojevi zemlje, kako su prekrivali solinske i 
druge spomenike koje će on poslije otkapati. Glagoljsko se bogoslužje 
u splitsko-makarskoj biskupiji u lijepom broju župa još prilično žilavo 
držalo zahvaljujući tada još živućim starim glagoljašima, ali je izgledalo 
da će ipak malo ipomalo, kako su ovi umirali, posve iščeznđti pred 
naletom u to doba modernog školstva i evropske prosvjete. Svakako, 
Bulać nije bio u prigodi da ga osjeti i doživi u bližem i trajnijem dodiru 
ni u rodnom Vranjicu, ni u Priku, a još manje u Splitu, gdje je od jaseni 
g. 1861. do ljeta 1865. kao ikleiiik splitskog sjemeništa pohađao više 
razrede C. K. Velike gimnazije. 1 ? ; _ , ■ 

U bogosloviji je u Zadru barem imao izvanrednu prigodu za temeljito 
upoznavanje staroslavenskog jezika, glagoljskog pisma i književnosti. 
Staroslavenski se je jezik zajedno s hrvatskim u zadarskoj, a poslije u 


lla Poslije Bulićeva prelaska u Split sve češće se je događalo da Biskupski 
ordinarijat u Spiitu nekim đacima odobri nastavljanje privatnih nauka u Pri¬ 
ku i poslije završene niže gimnazije. Ovi su tako najprije svršavali jedan ili 
dva razreda tzv. pripravnice, a zatim bogoslovski studij na hrvatskom jeziku. 
Ako je -patko od tih želio kao svećenik prigrliti glagoljsko bogoslužje, morao 
'l je položiti uz druge predmete i staroslavenski s čitanjem glagoljice. Ispit su 
polagali kod novog pričkog učitelja don Marka Topića koji je nekoć bio u 
Priku Bulićev školski drug, a za učitelja u Priko postavljen netom je svršio 
bogosloviju u Zadru (Usp. ANSjS, br. inv. 76, školski katalozi sjemeništa u 
Priku, bogoslovski odio). Milinović je i za to razdoblje sjemeništa u Priku na¬ 
pisao: »...Ono je istina opet otvoreno: posljednjih godina bilo i pod upravom 
vrlih i učenih muževa, ali sjemenište to nije već ni najmanje galgoljsko bilo, 
buduć se nije tu uz druge predmete podučavao starosiovjenski crkovni jezik. 
Po tom po gđjekoji mladić, siećajući se starih hrvatskih svećenika i rodoljuba, 
naučio bi dobro čitati glagoljski bez razumjeti jezika, te je potla glagoljski 
misu čitao, doćim većina ipak volila je latinicom se služiti, jer nije marila ni 
naučiti narodnu glagoljicu.« Simun MILINOVIĆ, Crtice o slavenskoj liturgiji, 
Zadar, 1880, str. 114. 

12 O don Franinu školovanju u Splitu v. POPARIO, nav. đj., str. 520. 

splitskoj bogosloviji, većinom predavao šest semestara, 13 a studenti su 
»polagali ispit na kraju svake od prvih triju godina. To što je don Frane 
svaki put iz staroslavenskog dobio ocjenu odličan (»pilima con eminemza«) 
još ne znači da je prema tom predmetu potkazivao posebnu sklonost, jer 
je on tkroz četiri godine teološkog studija, uz jednu jediinu iznimku, iz 
svtih predmeta dobio ocjenu odličan. 14 Važnije je naglasiti činjenicu, da 
mu je hrvatski i staroslavenski jezik predavao tada poznati stručnjak 
prof. don Ivan Berčić za koga se u Spomenici sastavljenoj dva desetljeća 
poslije toga ipo nalogu Dalmatinskog Sabora kaže; »Pod ovakim stru- 
kioVnjiacim mlado svećenstvo nauči i staroslavenski jezik i glagoljsko 
pismo, te se izvrsni bogoslovni dali rediti na glagoljsku misu, i tim 
glagoljici podigoše ugled, kod naroda uzbudiše starinsku ljubav za gla¬ 
goljicom.« 15 Bea’čićev je ugled i utjecaj na mlade bogoslove bez sumnje 
bio velik, ali^po svemu sudeći) malo je njegovih đaka odmah prigodom * 
ređenja biralo »glagoljsku misu«. 15 Pa i Bullić se je tek u dvanaestoj 
godini svećeništva odlučio na povremeno glagoljanje, zatražio i dobio za 
to dopuštenje. 17 

U međuvremenu se je mnogo toga zbilo što je ovog mladog ljubitelja 
svih pravih vrednota usmjerilo k glagoljanju i učinilo ga najzauzabijim 
pobornikom prava glagoljaškog bogoslužja. U tom smislu nij e zanem u- 
riva ni činjenica, da je po završetku teološkog studija pošao u 

• 

13 Tako je bilo u don Franino doba, a poslije je broj semestara za neko vri¬ 
jeme bio smanjen, pa opet povećan. Od II. vatikanskog koncila staroslavenski 
se predaje dva semestra po jedan safc^S-«w*<y5 p! ».-n- 

14 Arhiv Teologije u Splitu, Školski katalozi, savez. VI, ak. godine 1865/66.— 
1868/69. — Pripadao je zadnjim generacijama bogoslova kojima je starosla¬ 
venski i hrvatski jezik predavao prof. Ivan Berčić. Berčić mu je predavao i 
hebrejski jezik, uvod u Sveto Pismo i egzegezu Starog Zavjeta. Ostali su mu 
profesori bili: Andrija llić (fundamentalna teologija i dogmatika), Nikola Va- 
lentinelli (Novi Zavjet), Juraj Markić (moralka), Kazimir Forlani (crkvena 
povijest i crkveno pravo), Grgur Rajčević (pastoralna teologija) i Filip Nakić 
(katehetika i metodika). Oni su poslije, većinom postali biskupi (llić hvarski, 
Markić kotorski, Forlani najprije pomoćni splitski pa redoviti kotorski, Raj- 
čević zadarski nadbiskup i metropolita, a Nakić biskup splitsko-makarski). 

15 Primjerak te Spomenice dostavljen splitskom Biskupskom ordinarijatu v. u 
NAS, S —M Poz. 102b pod godinom 1887. 

16 To Se vidi iz odgovora zadarskog generalnog provikara na pitanje splitskog 
Ordinarijata o glagoljanju u zadarskoj nadbiskupiji datiranog 23. VI. 1874. 
(dakle samo 4 godine poslije Berčićeve smrti!) u kojem stoji i ovo; »In questa 
diocesi vige la pratica di concedere ai curati la licenza di celebrare le messe- 
cantate nella lingua glagolitica specialmente in quelle localita dove le popo- 
lazioni erano abituate alla liturgia in questa lingua (...). Questa licenza non 
pud estendersi alle messe private. In questa diocesi nessun sacerdote che abbia 
stuđiato in lingua latina s’ insinuo per poter celebrare la messa privata in lin¬ 
gua glagolitica « (NAS, S—M Poz. 102b. pod godinom 1874. Potcrtao S. K.). Da 
se ni Berčićevi studenti koji su postali svećenici splitsko-makarske biskupije 
nisu »odmah« opredjelivali za »glagolsku misu« vidi se iz odgovora na upite 
koje je službeno postavio Ordinarijat svim župnicima i upraviteljima crkava 
30. XI. 1878, (originalni upitnik v. u Župskom arhivu Koštanje, br. inv. 7 god. 
1878. pod br. 55). Ti su odgovori stizali tijekom g. 1879. Nalaze se u NAS, 

S—M Poz. 102b. pod g. 1879. U ostalim se dalmatinskim biskupijama ili uopće 
nije glagoljalo ili vrlo malo. 

17 Njegova se molba nalazi u NAS, S—M Poz. 102b. pod god. 1881. 

Beč na studij klasične filologije i slavistike. Slavistiku je doduše pre¬ 
kinuo u drugoj godini na nagovor arheologa Conzea koji je uočio nje¬ 
gove izrazite sposobnosti za arheologiju pa ga je usmjerio na taj studij., 
i na to polje istraživanja na kojem će poslije stećli evropski glas. 18 Zapo¬ 
četi studiij slavistike ipak je u najmanju ruku bio za nj prigoda da svoje 
poznavanje glagoljizma još više pirođubi. 

Po povratku (iz Beča kao mladi profesor klasičnih jezika kratko vrijeme 
na splitskoj gimnaziji, a zatim ne&aliiko godina ina dubrovačkoj kretao 
se je u gospodskoj i učenoj sredini opet bez nekih značajnijih dodira 
s glagoljskim bogoslužjem. Do neočekivane je promjene u tom pogledu 
došlo zimi g. 1878, kad se nalazio na usavršavanju u arheološkim studi¬ 
jima u Beču. Kako pripovijeda njegov bliži prijatelj Popanić, Bullić je 
tada stanovao u tamošnjem franjevačkom samostanu, a u istom je 
samostanu odsjeo od njega 15 godina starij', a tada već proslavljeni 
hrvatski narodni preporoditelj i vođa don Mihovil Pavlunović koji je te 
ziime sudjelovao u radu Carevinsikog 3&jeća kao narodni zastupnik. Već » 
smo spomenuli da je Pavllinovać biioj vjerojatnoj prvi moderno naobraženi * 
dalmatinski svećenik kojii je svjesno prigrlio glagoljicu. U privrženosti 
toj crkveno-narodnoj svetinji bio je toliko uporan, da je i u Beč sa 
sobom nosio svoj glagoljski misal ti ondje iz njega svako jutro misio. 

Po bistrini uma i karakteru te dvije srodne osobe nalazeći se u tuđini 
u istoj kući i za istim stolom, drugujući tijekom cijele zime, tako su se 
dobro razumjele i sprijateljile, da je don Miijo prije svoje smrti g. 1887, 
izrazio želju da ga don Fraine naslijedi u redovima narodne stranke. 10 , 
Imajući sve to na pameti možemo s velikom vjerojatnošću zaključiti da 
je Pavlinoivićeva ljubav prema glagoljskom bogoslužju izražena pranje 
rom tako uporne privrženosti, a bez sumlnje i u prijateljskoj riječi, bila^ 
za. Bullića poticaj da ga i sam zavoli te postane njegov promicatelj i ' 
branitelj. : ,';u " ; .1 ; 

Veliki dogadaj koji je probudio oduševljenje za ćirilo-metodsku baštinu 
IcofL katoličkih Slavena, napose u Hrvata koji su barem u nekiim kraje¬ 
vima očuvali njihovo bogoslužje, bila je enciklika pape Leona XIII. 
Grande munus objavljena u Rimu 30. rujna 1880. 20 U ozračju tog odušev¬ 
ljenja dozrela je u Bulićevoj duši konačna odluka da za blagdan jsvete 
Braće slijedeće godine i sam počne glagoljati. U Moj je namisli okupio 

18 Usp. POPARIĆ, nav. dj., str. 520—522, / . 

19 O njihovom prijateljskom drugovanju i don Mihinu svakodnevnom glago- 
ljanju u franjevačkoj crkvi u Beču usp. POPARIC, riav. dj., str. 512, a za Bu- 
lića kao don Mihina nasljednika u redovima narodne stranke ondje. str. 512 
—514. O tom drugovanju piše i Bulić u Iz rnojih zapamćenja sa don Mihom 
Pavlinovićem, Savremenik 24 (1931), br. 5 od 31. I, ali ne spominje glagoljanje. 

20 Da se vidi odjek te enciklike kod Hrvata u Dalmaciji i drugdje, a i kod 
ostalih katoličkih Slavena, dosta je prelistati brojeve novina Katolička Dal¬ 
macija od br. 73 (4. X. 1880.) do br. 51 slijedeće godine (11. VII. 1881.). List 
objavljuje tekst enciklike u nastavcima (poslije izdana kao poseban otisak!), 
a s vremenom i prepjev sadržaja u narodnom desetercu. Uz to donosi vijest 

o odjecima enciklike. Usp. Jakša RUBINlC, Pitanje glagoljice u novinama j* 
Katolička Dalmacija, diplomska radnja na Katoličkom bogoslovskom fakultetu 
u Zagrebu — Teologiji u Splitu, strojopis, Split, 1981, str. 22—26. 

još jedanaest uglednijih svećenika splitsko-makarske biskupije koji su 
zajedno s njim, u želji da ta misao zahvati i ostalo svećenstvo, u novi¬ 
nama Katolička Dalmacija od 7. ožujka 1881. objavili proglas »Štovanim 
svećenikom po Dalmaciji« pozivajući sve da »obćenito prigrle u Božjoj 
službti jezik sv. Čistila i Metoda« i »da ga počnu dojduoim dinevom 5. 
srpnja na blagdan sv. Braće rabitii u crkvi«. 21 Isti su uskoro posebnom 
molbom zatraži dopuštenje svog biskupa Kalogjere za" glagoljanje, što 
im je on dopustio uz uvjet da ipolože ispit iz čitanja glagoljice i pozna¬ 
vanja misnog obreda na staroslavenskom jeziku. Don Franju je odredio 
za ispitivača o. Dujmovlića, tadašnjeg profesora staroslavenskog jezika 
u zadarskoj bogosloviji, jer je don Frane boravio u Zadru, a ostalima 
druge svećenike vješte u glagoljanju. 22 

Bulića je sudjelovanje u sveslavenskom hodočašću u Rim, 5.—10. srpnja 
1881,? 1 (on je vodio hodočasnike iz Dalmacije)^ još vliše učvrstio u ljubavi 
prema glagoljskom bogoslužju i u odlučnosti volje da radi za njegovo 
održanje I širenje među Hrva'ima. Tada se u Rimu prvi put sastao s 
biskupom Strfossmiayerom, s Račkim i s mnogim drugim istaknutim rodo¬ 
ljubima. Duge su mu šetnje s Račkim uzduž Tibera^za kojih je »padao 

• 

21 Frane BULIĆ i drugi, Štovanim svećenikom po Dalmaciji, Katolička Dal¬ 
macija, 12 (1881), br. 18 od 7. III, str. 1—2. Iza Bulića su potpisani: Andrija 
Kurtić, Nikola Škarica, Ilija Ravlić, Ante Bilan, Josip Deanković, Kazimir 
Ljubić, Marko Topić, Miho Pavlinović mlađi, Nikola Šimić, Bartul Grgić i To¬ 
ma Morović (N. B. svi svećenici, a ne »grupa svećenika župnika i učitelja 
svjetovnjaka«, kako stoji u J. A. SOLDO, Gradsko svećenstvo Splita u zavr¬ 
šnici borbe oko ponarođenja splitske općine, Hrvatski narodni preporod u 
Splitu — Znanstveni skup 1982, Split, 1984, str. 204). U proglasu naglašavaju: 

»(...) Mi dalmatinski svećenici u prvom redu pozvani smo na rad (...) Mi i 
danas imamo i dielom rabimo u crkvi pismena i jezik sv. Braće, posvećenu 
glagolicu (...). Sto li ga se ne bi ponosili svećenici drugih naroda, kad bi mali 
ovakvu povlasticu? Nam je dakle valja sada obćenito zagrliti, ne bi li nam 
ona vremenom postala nova spona za ostvarenje vjerskoga ujedinjenja u jed- 
nokrvnoj slavenskoj braći, ne bi li postala novim pozivom svemu Slavenstvu, 
da se povrati na misao i na djelo svojih svetih Apostola (...). Sva slavenska 
plemena imati će u nami živi i tvrdi dokaz, da se mi možemo našim jezikom, 
pridružiti Kristovoj Crkvi kao treći dio, dio slavenski (...).« Na kraju pozivlju 
sve svećenstvo po Dalmaciji, da »i. obćenito prigrli u Božjoj službi jezik sv. 
Čirila i Metoda; 2. da ga počine dojdućim dnevom 5. srpnja na blagdan sv. 
Braće rabiti u crkvi«. 

22 Tu su molbu upućenu biskupu datirali? »U Spljetu na blagdan sv. Dujma 
mučenika g. 1881.« U njoj napominju da su mu tu svoju odluku najavili »svo¬ 
jim prethodnim zajedničkim pismom na svetkovinu Preobraćenja S. Pavla 
Apostola tekuće godine« (tako je datiran njihov proglas objavljen u Katolič¬ 
koj Dalmaciji!). U Ordinarijatu je uz potpise za pojedine od njih dodano ime 
onoga kod koga će i gdje položiti ispit iz čitanja glagoljice i obreda. Usp. 
NAS, S—M Poz. 102b. god. 1881. — Bulić u »Zapamćenjima« spominje svoj i 
ispit kod tadašnjeg profesora staroslavenskog jezika na zadarskoj bogosloviji ^ 
i gvardijana samostana sv. Mihovila u Zadru Dujmovića, zatim dopuštenje 
svog biskupa Kalogjere koje je pokazao zadarskom nadbiskupu Maupasu, prvo /fK 
glagoljanje o Božiću g. 1881. u rodnom Vranjicu (usp. F. BULIĆ, Iz »Z apam- i 
ćenja«, Slovo, 1 (1952), br. 1, str. 36—37). Originalni dokumenti Kalogjerina 
dopuštenja i Maupasova uzimanja na znanje nalaze se u Regionalnom zavodu 

za zaštitu spomenika kulture, Buiićev ormar svez. 1 pod i. 

23 O tom hodočašću v. JELIĆ, nav. dj., XIX nr. 89b, str. 161. 

često govor- .na staroslavensku službu Božju, njezinu uporabu i uščuva- 
nje^ostale u nezaboravnoj uspomena. 2 '' 1 

Po povraitku liz Rima drugujući u Zadiru s don Ivanom Damilovim došao 
je zajedno s njlirn na misao da btt zamjena glagoljskih slova latinskim 
u staroslavenskom misalu mnogo olakšala održanje i širenje slavenskog 
bogoslužja. O tom su nakon dugog razmišljanja sastavili opširnu sipc- 
menicu na talijanskom jeziku, tiskali je u Zadru pa razaslali raznim 
rimskim kongregacijama, biskupskim ordinarijaibima po Dalmaciji i dru¬ 
gima. 25 Jedan su primjerak preko svog biskupa Kalogjere poslali papi 
, Leonu XIII. 26 Tu je njihovu zamisao podržavala većina svećenika splitsko- 

Ž.'^rfry, m ak l aršlke biskupije, 27 do&m su se drugdje javiHi otporu. Bulić u svojim 

■>£,' 4' * " 

21 Usp. Svečana promocija na počasnog doktora filozofije zagrebačkog sveuči- 

,!.* Mh' Usta mons. Frana Bulića.. izdao Ivan Bulić, Zagreb, 1922, str. 9. O tom je 

, w ' govorio don Frane u svojoj svečanoj zahvali na rektorov govor prigodom pro- 
mocije 3. XII. 1921. ... ,, : !.V; i; , ;:■/!. 

£{V,'j 25 Naslov je te brošure: Memoria sulla conversione dell’ alfabeta glagolito nel 

‘ * * latino per i libri liturgici slavi di rito romano presentata dai sacerdoti delle 
diocessi di Spalato e Macarsca al Reverendissimo Ordinario, Zadar, 1882. O 
svemu tome v. BULIĆ, lz »Zapamćenja«, str. 37. 

28 U popratnici datiranoj 8. V. 1882. biskup Kalogjera kaže: »Nclle grandi 
sollecitudini di V. S. per la Chiesa universale sta pure quella della ristampa 
del Messale veteroslovenico, che alcuni desiderebbero fosse fatta cogli antichi 
caratteri glagolitici, altri invece con caratteri latini. — La maggior parte dei 
sacerdoti della mia diocesi, tra i quali anche U mio vescovo ausiliare in Ma¬ 
carsca, amerebbero che la detta ristampa venisse eseguita nel secondo modo, 
e ali’ uopo mi rassegnarono l’ unita Supplica e Memoria, che umilio alla S. 

Vostra con đevotissima preghiera di voler degnarsi a soddisfare ai loro voti, 
đisponendo che i nostri libri ecclesiastici veteroslovenici sieno ristampati con 
caratteri latini e non con caratteri glagolitici (. . .)«. Istog je dana o tom oba¬ 
vijestio kardinala Bartolinija, računajući na njegovu podršku. Ovdje treba 
spomenuti da je Bartolini pisac životopisa Sv. braće (na hrvatski ga je preveo s t r < 
i objavio u Zadru g. 1885. don Ivan Danilo pocThaslovom: »Sv. Cirilo i Metođ. -fj-f 
Povjesne crte njihova života i apoštolovanja u slavenskim narodima«), 

27 Glagoljica je za glagoljaše splitske i makarske biskupije već odavno bila sa¬ 
mo pismo misala i brevijara. Oni su pisali gotovo i sklju čivog bosančicom, a od 
prvih desetljeća 19. st, polako su i u pisanju prelazili na latinicu kojom su 
već otprije bili tiskani obrednici, katekizmi, šćavieti i razne druge knjige. Tim 
lakše možemo razumjeti, što je više svećenika splitsko-makarske biskupije la¬ 
tinskog obreda u odgovorima na već spomenuti službeni upitnik o liturgijskom 
jeziku iz g. 1878. izrazilo želju da hrvatski jezik bude uveden u misu i sve 
obrede, a ako to ne bi moglo biti odobreno, onda neka bude staroslavenski, ali 
iz knjiga tiskanih latinicom (usp.-te odgovore u NAS S—M Poz. 102b. g. 1879.). 

Prema tomu*Bulić i Danilo nisu bili prvi koji su došli na misao o potrebi 
transkribiranja glagoljskog misala na latinicu. Oni su to prvi zastupali javno. 
Zanimljivo je u ovom pogledu i pismo splitskog biskupa Kalogjere (kardinalu « 
Bartoliniju od 4. II. 1882. u kojem kaže: » Quando in decorso novembre fui a 
Roma mi assumevo V impegno di rassegnare alla Santa Sede Apostolica una 
supplica per ottenere che la ristampa del Messale veteroslovenico sia fatta con 
caratteri latini e non con caratteri glagolitici. — L’avrei fatto appena reduce 
alla mia sede; ma, avendo trovato che si sta tra noi lavorando una memoria 
accuratissima pello scopo suindicato, ritenni opportuno di differire quanto io 
avrei voluto fare, fino a tanto che sia compiuto tale lavoro. E lo sara- fra non 
guari. Laonde prego umilmente la Bonta di V. Eminenza Reverendissima onđe 
voglia avermi per iscusato del ritardo frapposto nell’ interesse di un riusci- 
mento felice (...).« Koncept se toga pisma nalazi u NAS, S—M Poz. 102b. pod 
g. 1882. Iz pisma se vidi đa je i biskup u dogovoru s kardinalom već prije 
pothvata Bulić-Danilo odlučio raditi na istom cilju. 

»Zapamćenjima« o iona kaže: »Dosta se prigovora 'i izrugivanja čulo 
tada po Dalmaciji proti ovoj novotariji«. 28 Najozbiljnije je prigovore iznio 
Dragutin Parčić koji je tada u Rimu upiravo dovršavao rad na novom 
izdanju glagoljskog misala, 29 Parčić je bio toliko ogorčen na tu spomenicu, 
da jc poslije u pismu biskupu Kalogjeri od 16. XII. 1886. naziva »zlokob¬ 
nom« i tvrdi da je ona najviše skrivila što novi misal »odavna poisprav- 
ljen 'i priređen u rukopisu« nikako da pođe u tisak. 30 


28 BULIĆ, Iz »Zapamćenja«, str. 37. 

• v ' " ' tcL-' • • • • -' '• 

2!> Katolička Dalmacija je a tom pitanju objavila u nastavcima Parčićeve pri¬ 
govore t4jek®Ma g. 1882. Poslije su tiskani i u posebnoj brošuri. Usp, JELIĆ, 
nav. dj., XIX, nr. 94a, str. 1C2. 

30 Parčić u tom pismu najprije kaže da se je bio nadao biskupa vidjeti ove 
godine u Rimu i usmeno mu obrazložiti »što me najviše na srdeu tišti, što je 
moj najglavniji, a možda i jedini cilj za kratko vrieme ovoga živovanja, na¬ 
ime vidjeti u čvršćemu, gdje je to moguće; našu drevnu povlast, naš izvan¬ 
redni i dragocieni. amanet, što nas sjeća na onaj apostolski rad naših ProV 
svjetitelja drila i Metoda «, Zatim dodaje: »Još pod dnevom 24. studenoga 
1S83. br. 1792, stiže mi preugodno pismo od Vas (...) te ujedno i umetak vlas- 
ćih misa te Biskupije, što će biti pridodate uz Prilog Staroslavenskom misalu. 
Minulo dobrahno Vremena, pak još ni danas se niesmo ni za korak pomakli 
napried. Sto je najvećma bilo tomu krivo je ona zlokobna Spomenica tamoš¬ 
njih svećenika, koja nije bila ni najmanje shodna da pospješi, dapače je dala 
povoda da zapne sve što se je bilo do onda postiglo. Mirni i nepreporni po¬ 
sjed staroslovjenske službe, te i izdavanje knjiga koje ga uzdrže u onom jeziku 
i onimi slovi što su od pamtivieka kod nas bila, ne bi u Rimu naišlo na ka¬ 
kovu zapreku, ali kad se zametne rie& o kakovoj promjeni ili novotariji to 
(kako Vam je liepo poznato) nije lahko mimoići, onda se zametnu pregova¬ 
ranja i razprave bez kraja i konca, jer Rim nije na to sklon, a naše obstoj- 
nosti ni najmanje povoljne. Dakle želimo li. kakva, uspjeha ostati nam je pri 
starom .« Pri kraju-izjavljuje: »Misal, kako znate; je već odavna pgizpravljen 
i priredbu u Rukopisu, te očekuje samo angjeoslal ruku, koja zamuti vodu, i 
prijateljsku koja ga porine u Ovčju kupelj (Piscina probatica) da izađe zdrav 
i čil za porabu slavenske Crkve (.. ■)■<' — Biskup mu je na to odgovorio iz 
Splita 22. I. 1887.: »S osobitom ugodnošću primih Vaše cienjeno pismo 16. pro¬ 
šloga prosinca, jer i ja dielim S Vami vruću želju, da se učvrsti glagolica, taj 
naš dragocieni i izvanredni amanet, koji nas sjeća na apostolski 'rad naših 
svetih Prosvjetitelja Cirila i Metoda; te sam svakom prigodom nastojao, 1 da se 
čim brže preštampaju naše staroslavenske crkvene knjige, Misal i Brevijal 
Rimski, budući to uvjet bez kojega postaje nemoguće, da se iole’lc cilju pri¬ 
bližimo. -i- Nego nažalost nismb se još sporazumili ni složili; kako se to pre- 
štampanje ima obaviti, da li latinslcimi ili glagolskim slovi. >Malne>isvim sve¬ 
ćenicima ove biskupije, većini svećenika po Dalmaciji, pa i meni, čini se, da 
ako se želi glagolicu unapriediti i razširiti, treba svakako rabiti latinska slova, 
pošto su ova od svih, koja obstoje, za čitanje najprikladnija, dočim. stara, ko¬ 
jim su do sada naše crkvene knjige naštampane bile, veoma su težka, kopaju 
oči u čitanju i mnoge svećenike odstranjuju, da glagola ju, šio bi inače rado 
učinili. Ostaviti dakle stara Slova, ne bi nas ništa imalo smetati; tim više, što 
bitnost jezika nije u slovih, nego su ova njegovo odielo, a svačemu je tražiti 
odielo što zgodnije i udobnije. — S tih razloga ja sam već godine 1882. poda¬ 
strto' Svetomu Otcu Papi molbu i Spomenicu svećenika ove biskupije kojom 
su prosili Njegovu Svetost, da se blagohotno udostoji odrediti, da se starosla¬ 
venski misal i ostale naše crkvene knjige preštampaju latinskimi slovi. Isto 2 , 
dobno sam to javio uzoritom gospodinu stožerniku Bartolini-u (preporučio 
mu ovaj posao. — Pri tom ja i nadalje ostajem, a biti ću harati Vašemu Pre- 
poštovanomu Gospodstvu, ako mi javi, šta bi se prema današnjemu zakrknuću 
imalo učiniti, da se posao krene, i ja ću dragovoljno ! učiniti sve što s moje 
strane bude moguće .).« NAS, S—M Poz. 102b, pod g. 1887. .rov;:. 





Parčić je u tom u ipriličnoj mjeri imao pravo. Općenito govoreći, Bulić 
je u prvim godinama svog zauzimanja za širenje glagol jakog bogoslužja 
slijedio svoje uvjerenje i svoj do kraja pošteni, ali prilično vatreni 
značaj ne vodeći mnogo računa o raznovrsnim otporima, pa je tim samoj 
stvari u prvi čas možda nanio više štete nego 'koristi. Bečka je diploma¬ 
cija ijpna'ko bala uznemirena odjecima enciklike Grande munus medu 
Slavenima, sve većiim povezivanjem slavenskih naroda u Monarhiji i 
jačanjem sveslavenske misli. Zato su javni pozivi upućeni dalmatinskim 
svećenicima da svi prigrle glagoljsko bogoslužje uz očito hrvatsko i 
sveslavenske obrazloženje Bulioevo i njegovih sumišljeaika, a ti pozivi 
nisu ostajali bez odjeka među mladim svećenicima d među zadarskim 
bogoslovima, u velikoj mjeri pridonijeli sve žešćem pritisku Bečkog 
• Dvora na naše biskupe, a aiustro-ug'arske diplomacije na Svetu Stolicu 
protiv glagoljice. Beč je uznemirilo i to što su malobrojni katolici slaven¬ 
skog materinskog jezika u Ornoj Gori konkordatom sklopljenim Između 
te zemlje i Svete Stolice dobili pravo zamijeniti dotadašnji latinski jezik 
u bogoslužju staroslavenskim, jer je to moglo ojačati sve prisutniju 
težnju katolika raznih slavenskih narodnosti u Monarhiji, da se i njima 
prizna isto pravo'. 30 " Uostalom, u spllitsko-maikairskoj biskupiji se već uz 
odobrenje biskupa glagoljanje širilo na sve veći broj svećenika i crkava. 
Svata Stolica se tada nije mogla odredlštćje suproslavljati pritiscima iz 
Beča zbog neriješenog »rimskog pitanja« s Kraljevinom Italijom, jer 
je Austro-Ugarska bila jedina od tada rijetkih katoličkih sila koju je 
bilo opasno ozlovoljiti. Tako je došlo do stvarno iznuđenih odluka rim¬ 
skog Zbora Obreda iz g. 1892. i 1898. koje doduše niisu dokidale glagol j« 4 , 
siko bogoslužje tamo gdje je ono bilo u neprekidnoj upotrebi barem 
tijekom posljednjih trideset godina, ali su ga ograničavale i onernioguća- 
vale njegovo širenje . 31 U isto vrijeme Šu našu crkvenu, pa i širu javnost, i 
onako već prilično uznemirenu političkim i nacionalnim suprdstavljanji- • 
ma (autonomaši nisu mogli prežaliti izgubljene položaje!), počele sve 

3 °aZahtjevi za promjenom latinskog liturgijskog jezika y/ staroslavenski^ na 
vijest o dopuštenju takve promjene katolicima u Crnoj Uori, javili su se i u 
Češkoj. Austro-Ugarska je diplomacija postigla, da Bečki nuncij Galimberti » 
posebnom okružnicom upozori biskupe austrijskog dijela Monarhije, da se na 
povlasticu danu katolicima Crne Gore ne smiju pozivati katolici slavenskih 
narodnosti u Austro-Ugarskoj (vidi u JELIĆ, nav. dj„ saec. XIX, str. 86—88), 

Ta je okružnica datirana 12. V. 1887, a Bulić je u listopadu <i/te godine, nala¬ 
zeći se u Beču kao poslanik jarevinskog vijeća, pokušao, kako je poslije pisao * 
Strossmayeru: » razbistriti na izvoru pitanja o zabrani slavenske liturgije usljed 
Galimbertijeve okružnice. U ovu svrhu moj biskup preuzvišeni Kalogjera pru¬ 
žio mi je sve podatke što je u ovom obziru imao«, dok ga je nećak Luka Jelić 
obavijestio iz Rima »kako ovo pitanje u Rimu stoji«. Bulić je tada rekao nun¬ 
ciju, da »u Dalmaciji nikomu razumnu nije na um palo, a nije ni moglo pasti, 
da Sv. Stolicu uznemiruje s prošnjam tražeći što već s ovu stranu od deset 
vjekova narod uživa«. Bulić je naime smatrao da je ova okružnica slučajno 
poslana i hrvatskim biskupima, iako se zapravo odnosila samo na Češku i druge 
krajeve gdje se do tada nije glagoljalo. U istom pismu obavještava Strossma- 
yera i o svom razgovoru s nuncijem u ožujku g. 1888, u kojemu je dobio do¬ 
jam, da nuncij stvar razumije i da nije protivan glagoljici. Na to dodaje: »S 
moje strane nastojat ću, da ga izvješćujem i da držim budno pitanje.« (Ovo 
je pismo objavio Andro Spiletak pod naslovom Pismo don Frane Bulića Stros- 
smaeru, Obzor 76 (1935), br. 176, str. 1—2). 

31 Usp. JELlC, nav. dj., XIX, nr. 106, str. 89—90 i nr. 109, str. 91—94. 

češće uzbuđivati i neike odluke domaćih biskupa, pa i takvih kojii su 
inače bili prijatelji glagoljice, 32 a sad su. pod pritiskom iz Beča i uslijecl 
spomenutih odluka iz Rima^, počeli kočili po njihovom sudu pretjerano 
oduševljenje svećenika za tu liturgijsku povlasticu. U tom uvjerenju ih 
je utvrđivala i činjenica da su sc u borbu oko glagoljice, za i protiv, 
uključivali i političari, među kojima i neki poznati po svojim liberalnim^ 
pa i otvoreno iprotuorkvemm programima. 33 

Sad je don Brane Buliić uočio kug^.sljvari idu. On koji n,i u politici, ni 
na znanstvenom polju nije prihvaćao nikakva nagađanja ili taktiziranje 
odsad se u borbi za glagoljicu vlada kao prokušan diplomat s jedinom 
namjenom da spasi što se spasiti dade. Ne objavljuje više nikakve pro¬ 
glase. Drugima prepušta prosvjede i otvorenu borbu. On vodi najvažnije 
pothvate, ali nekako liz skrovito®!!. Ne propušta ni jednu prigodu, za 
uvjeravanje ljudi u koje ima povjerenja, pogotovo ako su na utjecajnim 
položajima u Crkvi, u važnost ove naše svetinje i potrebu njezina oču¬ 
vanja. Na dva je mjesta poslije žiivo opisao, kako je predobivao za 
glagoljicu sarajevskog nadbiskupa Stađlera u dugim razgovorima, kad 
se je našao Ikod njega u Sarajevu g. 1884. ili 1885. 3 '' 1 Od kolike je to 
bilo važnosti, pokazalo se poslije u vrijeme najoštrije borbe, kad je Sveta 
Stolica upravo Stadleru — don Frane kaže: »preko glava dalmatinskih 
biskupa« —• povjerila zadatak da ispita pravo stanje stvari oko glago¬ 
ljice pa izvijesti. On se odmah sjetio don Frane pa njega imenovao u 
tom poslu svojim povjerenikom za Dalmaciju, a krčkog kanonika Vola- 
rića za Istru ii Hrvatsko Rrtmorje. Don Frane je uspio u najvećoj taj- <> 
nosti, tako da nije došlo ni do ušiju budne austrougarske policije, a 
ni do znanja mjesnih biskupa, godinama prikupljati po Dalmaciji po¬ 
trebnu dokumentaciju, a zatim zajedno sa Stadlerom i Volarićem, uz 
neizostavnu Strossmayerovu podršku i pomoć, sa svom tom građom u 
ožujku g. 1900. stići u Rim. Ondje su, da upotrijebimo dan Franin izraz: 
»triumviri pro defendenda Ingua veteroslovenica« ostali »punih osam¬ 
naest dana« obilazeći razne utjecajne najviše crkvene krugove. Primio 
ih je u posebnu audijenciju i papa Leon XIII. Don Frane je predao 
kardinalu državnom tajniku Rampolli, poznatom prijatelju Slavena, i 

f.;..".:': j je j fli Vv.-i'V ' j. j . r j'i'.jiić j" .RŠ 

32 Za zadarske nadbiskupe Maupasa i Rajčevića don Frane sam kaže: »Ne bih 
mogao reći đa su bili protivni glagoljici, ali su bili slabi proti drakonskim 
befehlima iz Beča« (BULIC, Iz » Zapamćenja «, str. 38). Splitski je biskup Na- 
kić po svom osjećaju bio prijatelj glagoljice, iako je zbog provođenja ograni¬ 
čenja naređenih iz Rima bio žestoko napadan u tisku i u govorima, pa i od 
nekih svojih svećenika. On je diskretno radio za obranu glagoljice. Dosta je 
pročitati njegovo dopisivanje o tom predmetu sa zagrebačkim nadbiskupom 
Posilovićem i krčkim biskupom Mahnićem iz vremena najžešće borbe oko gla¬ 
goljice, da se u to uvjerimo. (Neka se njegova pisma u konceptu i njihovi od¬ 
govori nalaze u NAS, S—M Poz. 102d.). 

33 O teškim duševnim patnjama biskupa Nakića zbog zamršene i do krajnjih 
granica zaoštrene borbe oko glagoljice ima dosta još neproučene dokumentacije 
u već spomenutoj Poziciji 102d. 

34 Usp. Frane BULIC, Sarajevski nadbiskup Stadler. Iz mojih zapamćenja. 
Spomenica vrhbosanska 1882—1932, Sarajevo, 1932, str. 99; ISTI, lz » Zapam¬ 
ćenja«, str. 38—40. Tekst je iz Spomenice vrhbosanske ponovno tiskan u 
Obrzoru od 16. X. 1936. 

svoj posebni,; dosta oštro složen memorandum na koji je potpise stavilo 
535 svećenika. 3 -’’ Danas mi jedva možemo shvatiti, koliko je tada za 
obranu glagoljskog bogoslužja značilo to, što. ju je vodio čovjek tolikog 
Ugleda U: znanstvenom svijetu i među dalmatinskim svećenstvom, čovjek 
koji je sve znao voditi tako, da se ne ogriješi o svoju sa\j$est i da * 
Uvijek na pravi način ostane vjeran Bogu, Crkvi i svojim crkvenim 
•poglavarima. 

Pod stare (jgzđaine d ori\/morao platiti dug zemaljskim uvjetima života pa 
na raznim područjima doživjeti neka razočaranja, ali isto tako i pobjedu 
nekih (ideja za koje se je toliko zalagao, a u početku su bile izrugivane 
i odbacivane. U svojim Zapamćenjima s razumljivim zadovoljstvom 
ističe, kako je njegova misao o transkibiiranju glagoljskog misala na 
latinicu, koja je daleke 1882. godine izazvala žestoka protivljenja, poslije 
sloma Austro-Ugarske prihvaćena već na prvom zasjedanju Biskupske 
konferencije koncem g. 1918. 30 Splitski je svećenički odbor na čelu s don 
Franoan posebnom predstavkom pozdravio tu odluku domaćih biskupa. 37 
Konačno je u Rimu g. 1927. tiskan novi staroslavenski misal latinicom 
u redakciji Josipa Vajsa. 38 Don Frane je doživio i to da je tijekom 
njegovih posljednjih desetak godina života u Splitu biskupovao vatrer/ 
glagoljaš dr. Kviriin Klemont Bonefačić, rodom iz Baške na otoku Krku, 
koji u vrijeme talijanske okupacije otoka Krka poslije prvog svjetskog 
rata umalo životom nije platio svoju vjernost glagoljskom bogoslužju. 30 
Od tada Spl^t postaje središte za sve koji žele promicati to bogoslužje. 

U SipHtu se'posebnim dopuštenjem Svete Stolice tiskaju razni dodaci ?. 
Vajsovu misalu, a nastojanjem biskupa Bonefačića bio je pripremljen za 
tisak i posebni izvadak misala s misama za pokojne u redakciji Vinka 
Prcmude. Don Frane se je zauzimao -također i za to izdanje/ 10 koje su 

■ •; • u" 

® ' ■ ■ , , , %. 

37 O akciji Stadler-Bulić-Volarić v. BULlC, Sarajevski nadbiskup Stadler, str. 

101—105; ISTI, Iz »Zapamćenja«, str. 40—45. 

3(1 BULIĆ, Iz »Zapamćenja«, str. 37—38, 

37 Usp. Jerko FUĆAK, Šest stoljeća hrvatskoga lelccionara u sklopu jedanaest 
stoljeća hrvatskoga glagoljaštva, Zagreb, 1975, str. 162. U Splitu su tih godina 
djelovali: »Svećenički odbor za štampanje staroslavenskog misala i Zaklada 
sv. Civila i Metoda. Don Frane je bio predsjednik Odbora i Zaklade. Zaklada 
je u mjesecu kolovozu g. 1922. tiskala u obliku letka poziv na pretplatu za 
novi staroslavenski misal koji glasi: »Saglasno sa proljetošnjim -pozivom raza- 
slatim od Svećeničkog odbora za štampanje staroslavenskog misala -u Splitu 
javlja Vam se da je spomenutu akciju konačno prihvatila u svoje ruke potpi¬ 
sana Zaklada (. . ■).« Primjerak tog letka-poziva upotrijebljen za neku naknad¬ 
nu poruku nalazi ,se u prilogu petoga sveska Dnevnika don Frane Bulića koji 
se čuva u Nacionalnoj i sveučilišnoj biblioteci u Zagrebu (u odjelu rukopisa). 

38 Rimski misal slovenskim jezikom — Missale Romanum Slavonico idiomate, 

Romae 1927. U njemu je jedino...kanon mise tiskan usporedo na oba pisma, /ssu*«- 
glagoljici i latinici, a sve ostalo samo na latinici. 

3:1 Usp. Mihovil BOLONIĆ — Ivan 2IC-ROKOV, Otok Krk -kroz vjekove, Za¬ 
greb, 1977, str. 83, — Čini se da je u njegovu imenovanju za splitsko-makar- 
skog biskupa imao nekog udjela i Bulić. Neki se stariji svećenici sjećaju, da 
je u predratno doba o tomu kolala utemeljena vijest. 

' s Dr A. M. Strgačić u pismu biskupu Bonefačiću (Sali, 29. III. 1949) između 
ostajoga spominje: »Pred 15 godina je pok. Mgr. Bulić bio upravio na Pred¬ 
sjedništvo Biskupskih konferencija molbu za izdavanje mrtvačkog glagoljskog 



poslije omele ratno i poratne prilike. Doživio je i pregovore o konkor¬ 
datu između Svete Stolice i Kraljevine Jugoslavije, pa i sastavljanje 
konačnog teksta tog ugovora i njegova priloga o glagoljici kojim je Sveta 
Stolica potvrdila otprije »postojeća prava na glagoljsko bogoslužje i uz to 
priznala mogućnost »da biskupi u skladu sa svojom savješću i mudrošću 
dopuste upotrebu staroslavenskog jezika u misi tamo, gdje to odgovara 
jednodušnoj želji vjernika«, a da se na blagdan sv. Činila i Metoda 
posvuda mogu držati pjevane mise na staroslavenskom. 41 On je zacijelo 
o tom bio dobro obaviješten i zadovoljan ishodom duge borbe i strplji¬ 
vog čekanja., Umro je 29. srpnja 1934. pa obaran je konkordata nije do¬ 
živio. Uostalom, ugledni su crkveni pravnici smatrali da je prilog u gla¬ 
goljici usprkos obaranju, konkordata zadržao pravnu valjanost. 42 . 

t ' ,' , 

Zaključak je iž svega rečenoga jasan: don Frane nije branio glagoljicu 
kao starinom posvećeno pismo u crkvenim liturgijskim knjigama. Su¬ 
protno nego bi netko možda očekivao od takvog zaljubljenika u arheo¬ 
logiju i povijest, od konzervatora starina, on je bio za napuštanje tog 
zamršenog, za povremeno čitanje gotovo nemogućeg pisma, a za uvođe¬ 
nje latinice u glagoljaške liturgijske knjige i to baš iz ljubavi prema gla¬ 
goljskom bogoslužju, iz želje da se upotreba staroslavenskog i hrvatskog 
jezika u katoličkom bogoslužju kod Hrvata što više olakša, učvrsti i 
proširi. On je u tom smislu bio najvatreniji branitelj »glagoljice«. Taj 
izraz je u njegovo doba baš to u prvom redu značio, a ne toliko samo 
pismo, koje je za mnoge bilo nepremostiva zapreka. Na svim se je po¬ 
ljima isticao dubinom i širinom pogleda pa je i u ovom slučaju već u 
početku shvatio, da ne treba arheologizirati život. On, dapače, ni u pita¬ 
nju jezika nije bio za isključivost. Točno je zapazio Lukas, da je i u 
tomu u njemu došla do izražaja zdrava sinteza europskog i katoličkog 
univerzalizma sa slavenskim i hrvatskim partikularizmom. Izjavljivao je, 
kako svjedoči Lukas, »da mi svakako moramo čuvati pravo starog hrvat¬ 
skog jezika u službi Božjoj, ali da ne smijemo smetnuti s uma, da se 
vjera očituje poglavito u nutarnjoj mistici, i da se u latinskom jeziku 
izvršila prva općemeđiteranska civilizacija Zapada, te da smo mi preko 
te univerzalne Crkve, koja prelazi uzane granice pojedinih naroda, jezi¬ 
ka i rasa, vezani s cijelim svijetom u općem bratstvu ovdje, kao i u za¬ 
jedničkoj nadi za vječnost«. 43 1 gs / . . ■ ■ ; 


misalića. Podnesak jc dao'meni izraditi i ja sam ga izradio vrlo spremno. Još 
onda je prijeko potrebno bilo izdati taj misalić (...).« Pismo se nalazi u NAS, 
S—M Poz. 102£ sveščić 4. 

P Usp. Ivan MUŽIĆ, Katolička Crkva u Kraljevini Jugoslaviji. Politički i prav¬ 
ni aspekti konkordata između Svete Stolice i Kraljevine Jugoslavije, Split, 
1978, str. 04, 74—75 i 120. 

' ,2 To je bilo stajalište dra Roka Rogošića. Prema njemu Prilog o glagoljici nije 
bio dio Konkordata, nego »nezavisan pravni akt potpisan samo od državnog 
tajnika Svete Stolice« i bio je »na snazi od 25. srpnja 1935. u samoj Crkvi bez. 
obzira na ratifikaciju konkordata...« MUŽIĆ, nav. dj., str. 120. 

/ ''' Filip LUKAS, Kulturnohistorijska i biološka osnovica Bulićeve ličnosti. Hr¬ 
vatska revija, 7 (1934), br. 10, str. 542. 

